Miura Haruma

(5 April 1990 – 18 Julai 2020) ialah seorang pelakon dan penyanyi Jepun. Dia bernaung di bawah Amuse Agency dan debut sebagai salah seorang anggota sebuah kumpulan J-Pop Brash Brats. Bagaimanapun, aktiviti mereka terhenti manakala Haruma masih aktif berlakon. Dia memperoleh populariti melalui Gokusen 3 dan filem 2007, Koizora. Dia memegang watak utama buat pertama kalinya dalam drama yang diadaptasi daripada komik Bloody Monday.

Beliau ditemui meninggal dunia pada 18 Julai 2020.

Kerjaya
Miura debut dalam drama NHK Agri pada usia tujuh tahun. Dia didaftarkan di Studio Pelakon Tsukuba dan ketika masih berlakon, membentuk kumpulan Brash Brats bersama dua pelajar lain. Apabila Studio Pelakon Tsukuba ditutup, Miura dan ahli kumpulan menyertai Amuse Agency.

Tidak lama kemudian Miura memperoleh pengiktirafan selepas membintangi beberapa drama seperti Fight. Dalam tempoh ini, aktiviti Brash Brats terhenti manakala Miura meneruskan karier lakonannya.

Dia membintangi wayang Koizora, sebuah wayang yang berdasarkan sebuah novel telefon bimbit popular. Ia ditayangkan pada musim luruh 2007. Pada tahun yang sama, dia membintangi wayang Negative Happy Chainsaw Edge yang turut dibintangi Hayato Ichihara. Pada tahun 2008, dia membintangi di sebalik Juri Ueno dalam Naoko dan memenangi Anugerah Pendatang Baru Grand Prix Sponichi dalam Majlis Anugerah Filem Mainichi ke-63 pada tahun 2009 untuk wataknya. Dia juga menerima anugerah pendatang baru dalam Majlis Anugerah Akademi Jepun ke-31 pada 15 Februari 2008.

Miura kemudian membintangi drama-drama seperti Binbō Danshi dan Gokusen musim ketiga sebagai watak sokongan utama. Popularitinya yang semakin meningkat menyebabkannya menjadi watak utama Takagi Fujimaru dalam drama berasaskan komik Bloody Monday, dalam drama itu dia memegang watak penggodam komputer yang jenius cuba menghalang pelepasan virus biologi daripada sebuah organisasi pengganas. Drama musim luruh ini juga turut dibintangi pelakon yang bernaung di bawah Amuse Takeru Satoh.

Pada Februari 2009, dia merupakan salah seorang penerima anugerah pendatang baru pada majlis Anugerah Elan d'or 2009. Miura membintangi Crows Zero II yang merupakan lanjutan bagi Crows Zero dan dipertemukan semula dengan pelakon Shun Oguri yang pernah sama-sama membintangi drama Binbō Danshi. Ia dipentaskan di teater pada 11 April 2009. Sebuah filem Gokusen ditayangkan pada bulan Julai yang mengetengahkan kembali Miura sebagai pendokong watak Ren Kazama. Bermula 20 Jun 2009 sehingga 26 Julai 2009, Miura membintangi persembahan pentas pertamanya yang bertajuk Hoshi no Daichi ni Furu Namida. Pada 2 September 2009, Miura diumumkan akan memegang watak utama dalam drama NTV yang bertajuk Samurai High School.

Miura melakukan pengambaran dokumentari bersama Takeru Satoh yang dikeluarkan pada 2010 dalam bentuk DVD. Pada 2011, mereka mengeluarkan DVD tentang percutian eko mereka di Sabah, Malaysia.

Kehidupan peribadi
Miura lulus dari Sekolah Tinggi Horikoshi di Nakano, Tokyo pada 19 Februari 2009. Dari 2016 hingga November 2017, Miura berpasangan bersama koreografer penari Koharu Sugawara.

Kematian
Pada hari Sabtu 18 Julai 2020, Miura ditemukan dalam keadaan tergantung di rumahnya di Tokyo pada pukul 1:00 tengah hari ketika berusia 30 tahun. Dia disahkan meninggal dunia dalam perjalanan ke hospital.

Mayatnya ditemui di dalam almari ketika pengurusnya datang ke rumahnya apabila dia tidak menghadirkan diri ke tempat kerja pada tengah hari tersebut. Pihak polis menyatakan bahawa dia membunuh diri berdasarkan sekeping nota yang dijumpai.

Ekoran kematiannya, single keduanya iaitu "Night Diver" akan diterbitkan pada 26 Ogos 2020. Sebuah rancangan khas bagi memperingati Miura akan disiarkan dalam rancangan Stesen Muzik milik TV Asahi selama tiga jam setengah pada 24 Julai.

Filmografi
Huruf tebal and condong menandakan watak utama
Huruf tebal menandakan watak sokongan utama.

Drama

Filem

Video muzik
 {{Nihongo|Umaku Ienai|うまく言えない}} oleh Yuzu

Iklan
 REGZA Phone IS04 (2011)
 Ajinomoto’s Knorr Cup Soup (2010)
 Monster Hunter Portable 3rd (2010)
 O～i Ocha New Tea 「いっきに芽吹く」 (2010)
 Crymson 「RUSS-K」 (2010)
 JR East Japan Railway Company 「MY FIRST AOMORI」 Campaign (2010)
 CASIO Computer 「EXILIM」 (2009)
 Shiseido 「Uno FOG BAR」 (2009)
 FACIL Contact Lens (2009)
 Tokyo-Mitsubishi UFJ Bank (2009)
 Puchi - Campaign (2009)
 Puchi - Arubaito (2009)
 Ito En - O～i Ocha New Tea (2009)
 Bourbon - Puchishirizu Part 2 (2009)
 Puchi (2008)
 Sega Amusement Image Character (2008)
 Bourbon - Puchishirizu (2008)
 Ito En - O~i Ocha (2008)
 Circle K Sunkus - Funwari Sandwich (2006)
 Benesse Corporation (2005)

Anugerah
"Rookie of the Year" - 2009 Elan D’or Award - 5 Februari 2009

"Rookie of the Year" - 2008 (kali ke-31) Japan Academy Prize - 15 Februari 2008

Buku bergambar
  (2007)
 Letters (2008)
 Switch'' (2010)

Teater
  (2009)

Rujukan

Pautan luar
 Profil Rasmi 
 
 

Kelahiran 1990
Kematian 2020
Pelakon televisyen Jepun
Orang dari Wilayah Ibaraki